b'\n_START_ARTICLE_\nPalelu\n_START_PARAGRAPH_\nPaleleminen eli palelu on ihmisten elimist\xc3\xb6n tila, jossa se k\xc3\xa4ynnist\xc3\xa4\xc3\xa4 suojautumismekanismeja, jotka v\xc3\xa4hent\xc3\xa4v\xc3\xa4t l\xc3\xa4mm\xc3\xb6n h\xc3\xa4vi\xc3\xa4mist\xc3\xa4 ja parantavat elimist\xc3\xb6n kylm\xc3\xa4nsietoa. Altistuminen kylm\xc3\xa4lle nostaa verenpainetta, muuttaa veren koostumusta sek\xc3\xa4 lis\xc3\xa4\xc3\xa4 virtsanerityst\xc3\xa4. V\xc3\xa4rin\xc3\xa4 on merkki siit\xc3\xa4, ettei elimist\xc3\xb6ss\xc3\xa4 ole riitt\xc3\xa4v\xc3\xa4sti l\xc3\xa4mp\xc3\xb6\xc3\xa4. Paleleminen ei ole suoraan verrannollinen ilman l\xc3\xa4mp\xc3\xb6tilaan ja vaatetuksen m\xc3\xa4\xc3\xa4r\xc3\xa4\xc3\xa4n, sill\xc3\xa4 ilmavirtaukset (tuulisuus tai ilmanvaihto) voivat moninkertaistaa kylmettymisriskin.\n_START_SECTION_\nKylmyyden aiheuttamat terveysriskit\n_START_PARAGRAPH_\nJoka nelj\xc3\xa4s suomalainen potee sellaista kroonista tautia, jota kylmyys voi pahentaa. T\xc3\xa4llaisia ovat esimerkiksi sepelvaltimo- ja verenpainetauti, astma, keuhkoahtauma, diabetes sek\xc3\xa4 tuki- ja liikuntaelinsairaudet. Lis\xc3\xa4ksi kehon j\xc3\xa4\xc3\xa4htyminen heikent\xc3\xa4\xc3\xa4 toimintakyky\xc3\xa4 sek\xc3\xa4 saattaa johtaa paleltumiin tai hypotermiaan._NEWLINE_Suomessa sattuu vuosittain 2\xc2\xa0500-3\xc2\xa0500 kuolemaa, jotka johtuvat kylmyyden suorista tai ep\xc3\xa4suorista vaikutuksista.\n_START_SECTION_\nSairauksia joiden oireena on palelu\n_START_PARAGRAPH_\nKuumeen nousu, Kilpirauhasen vajaatoiminta\n_START_SECTION_\nPaleluherkkyys ja ravitsemustila\n_START_PARAGRAPH_\nKun ihminen saa ravinnostaan v\xc3\xa4hemm\xc3\xa4n energiaa kuin kuluttaa, taipumus paleluun usein lis\xc3\xa4\xc3\xa4ntyy. Jos ihminen saa ravinnosta enemm\xc3\xa4n energiaa kuin kuluttaa, osa ruuan energiasis\xc3\xa4ll\xc3\xb6st\xc3\xa4 poistuu elimist\xc3\xb6st\xc3\xa4 lis\xc3\xa4\xc3\xa4ntyneen\xc3\xa4 hukkal\xc3\xa4mp\xc3\xb6n\xc3\xa4. T\xc3\xa4m\xc3\xa4 merkitsee paleluherkkyyden v\xc3\xa4henemist\xc3\xa4.'